উত্তাল যাদবপুর! এবার ব্রাত্য বসুর গাড়ির ফরেন্সিক পরীক্ষা করবে পুলিশ

কলকাতা: উত্তাল যাদবপুর বিশ্ববিদ্যালয়। আর এবার সেই অশান্তির ঘটনায় তৎপর হয়ে উঠেছে পুলিশ। ইতিমধ্যেই পুলিশ কয়েকজনকে ডেকে করেছে জিজ্ঞাসাবাদ। অভিযোগ উঠেছিল, শিক্ষামন্ত্রী ব্রাত্য বসুর গাড়ির চালক চাপা দিয়েছিলেন ইন্দ্রানুজকে। আবার অপর পক্ষের অভিযোগ ওয়েবকুপার বৈঠকে গিয়ে ছাত্রছাত্রীদের বিক্ষোভের মুখে পড়তে হয় শিক্ষামন্ত্রী ব্রাত্য বসুকে। তবে কার অভিযোগ ঠিক! সত্যি কি শিক্ষামন্ত্রীর গাড়ির ধাক্কায় আহত হয়েছেন বিশ্ববিদ্যালয়ের পড়ুয়া ইন্দ্রানুজ রায়? তা জানতে এবার পুলিশের তরফ থেকে শিক্ষামন্ত্রীর গাড়ির নমুনা পরীক্ষা করা হবে বলে জানিয়েছে পুলিশ।

কিন্তু কেন শিক্ষামন্ত্রীর গাড়ির ফরেন্সিক পরীক্ষা করা হবে?

আরও পড়ুন: বাংলার মরশুমি মাশরুমে থাকা এফ টুয়েলেভেই ডিলিট হবে ক্যান্সার

জানা যাচ্ছে, সেই গাড়িটি কোথায় কীভাবে ধাক্কা লেগেছে, তার জেরে কী কী ক্ষতি হয়েছে এইসব প্রশ্নের উত্তর পেতেই করা হবে গাড়ির ফরেন্সিক পরীক্ষা। ধাক্কার পাশাপাশি, কীভাবে গাড়ির কাঁচ ভেঙেছে, তাও খতিয়ে দেখা হবে এই ফরেন্সিক পরীক্ষার মাধ্যমে।

যদিও তৃণমূল ছাত্র সংগঠনের দাবি, বৈঠকের দিন বাম বিক্ষোভ রত পড়ুয়ারা শিক্ষামন্ত্রীর গাড়ির কাঁচ ভেঙেছিল। আর সেইসব অভিযোগের উত্তর খুঁজতেই এবার ফরেন্সিক পরীক্ষা করা হবে বলে জানানও হল পুলিশের তরফ থেকে।

দেখুন অন্য খবর